เรื่องร้องเรียน: มีกองขยะทิ้งไว้ตามเสาไฟบนทางเท้า ขยะกระจายไม่ถูกวางอย่างเป็นระเบียบ ไม่มีถังขยะ ช่วงดึกจะเห็นว่ามีวางเป็นประจำ
การดำเนินการของเจ้าหน้าที่: สำนักงานเขตบางพลัด  ขอขอบคุณที่ท่านช่วยแจ้งปัญหาให้ทราบ  จากการตรวจสอบปัจจุบันกรุงเทพมหานคร  อยู่ระหว่างดำเนินการทดสอบปรับปรุงรูปแบบปฏิบัติงานเก็บขนมูลฝอยให้สอดคล้องกับสภาพพื้นที่ เพื่อเพิ่มประสิทธิภาพโครงการทิ้งเป็นที่ เก็บเป็นเวลา  ในการแก้ไขปัญหาการลักลอบทิ้งมูลฝอยไม่ตรงตามเวลาที่กำหนดทิ้งมูลฝอยนอกจุดทิ้ง  โดยถนนสายหลัก  สายรอง  กำหนดทิ้งมูลฝอยให้วางถังขยะหรือถุงขยะบริเวณทางเท้าชิดบ้านหรือรั้วบ้านตนเอง ห้ามวางบริเวณโคนต้นไม้  ป้ายรถประจำทาง ฯลฯ โดยกำหนดวัน เวลา เก็บมูลฝอย  ซึ่งขณะนี้อยู่ระหว่างการประชาสัมพันธ์เกี่ยวกับเวลาทิ้ง  เวลาเก็บ  ให้ประชาชนในพื้นที่ทราบ
ความเห็นของผู้แจ้ง: ขอบคุณค่ะ  รอติดตามข่าวประชาสัมพันธ์เกี่ยวกับเวลาทิ้งนะคะ หากพบเห็นในพื้นที่เดิมอีก หรือเห็นผู้กระทำ จะแจ้งให้ทราบอีกที
พื้นที่: แขวงบางอ้อ เขตบางพลัด กรุงเทพมหานคร